ใจเด็ด ดิ่งสะพานภูมิพล จมหายเจ้าพระยา คาสายตานับสิบบนเรือข้ามฟาก
ผู้โดยสารใจเด็ด ลงแท็กซี่กลางสะพานภูมิพล 1 ก่อนดิ่งลงเจ้าพระยาจมหาย ท่ามกลางสายตาผู้โดยสารบนเรือข้ามฟากหลายคน พนง.เก็บเงินเผย เรือวนดูแล้วเงียบสนิท ไม่พบร่างคนโผล่เมื่อเวลา 16.00 น. วันที่ 10 มิ.ย.63 มูลนิธิป่อเต็กตึ๊งรับแจ้งเหตุ มีคนกระโดดจากสะพานภูมิพล 1 ลงไปในแม่น้ำเจ้าพระยา ยังไม่ทราบแน่ชัดว่าเป็นชายหรือหญิง ทราบแต่เพียงนั่งรถแท็กซี่สีเขียวเหลือง โดยขึ้นมาจากถนนพระราม 3 มุ่งหน้าถนนสุขสวัสดิ์ จากการตรวจสอบจากกล้องวงจรปิดของสำนักงานก่อสร้างสะพานภูมิพลพบว่า รถแท็กซี่คันดังกล่าวขับขึ้นมาบริเวณสะพานภูมิพล แล้วจอดบริเวณกลางสะพาน จากนั้นมีผู้โดยสารลงมาจากรถ 1 คน และก้าวข้ามราวสะะพานมุ่งตรงไปด้านนอกสะพาน ก่อนจะกระโดดลงไปในแม่น้ำเจ้าพระยาจากการสอบถาม น.ส.สุปรียา อโณวรรณพันธ์ อายุ 61 ปี พนักงานเก็บค่าโดยสารเรือข้ามฟาก ระหว่างสวนสุขภาพคลองลัดโพธิ์-สวนสุขภาพฝั่งถนนพระราม 3 เล่าว่า ช่วงเวลาประมาณ 4 โมงเย็น มีผู้โดยสารในเรือถามตนว่ามีคนมากระโดดเล่นน้ำหรอ เนื่องจากเห็นมีคนโดดลงมา โดยมีผู้โดยสารหลายคนเห็น ตนจึงพยายามให้คนขับเรือวนไปมาเพื่อมองดู แต่ก็เงียบสนิทไม่มีใครโผล่ขึ้นมาจากน้ำ ตนจึงไม่ได้สนใจอะไร แต่ไม่นานก็มีเจ้าหน้าที่กู้ภัยเข้ามาตรวจสอบ จึงไปสอบถามจึงรู้ว่า มีผู้ทำลายตัวเองโดยการกระโดดสะพานจริงๆ ตนจึงรู้สึกตกใจอย่างมากกับเหตุการณ์ดังกล่าว
ผู้โดยสารใจเด็ด ลงแท็กซี่กลางสะพานภูมิพล 1 ก่อนดิ่งลงเจ้าพระยาจมหาย ท่ามกลางสายตาผู้โดยสารบนเรือข้ามฟาก พนง.เก็บเงินเผย เรือวนดูแล้วเงียบสนิท ไม่พบร่างคนโผล่
คิดสั้น,กระโดดสะพาน,สะพานภูมิพล 1,กระโดดเจ้าพระยา,กระโดดน้ำ,ข่าวทั่วไป